MO‘OLELO HĀLĀWAI O KE KOMIKINA NO KA HO‘OLAULE‘A NO‘EAU A MO‘OMEHEU PĀKĪPIKA (FestPAC) PŌʻAKAHI, LĀ 22 MALAKI, 2021 HOLA 2:30ʻaui MA O KA ZOOM:  ‘AHA KŪKĀ MA KA WIKIŌ
- - - - - - - Keʻena Kuleana Hoʻokipa o Hawaiʻi (HTA) Kaiāulu (Hōʿea: 2:38ʿaui) Kaiāulu Keʻena Hoʻomohala Waiwai a me ka Hoʻokipa (DBEDT) Koho ‘Ia E Ka Kia ‘āina ʻAha Lunamakaʻāinana o Hawaiʻi (Hōʻea: 2:39'aui/Ha'alele: 4:24'aui.) Ke Kūlanakauhale a Kalana o Honolulu
Nā Hoa Kipa:
Nā limahana: Moʿolelo Hālāwai o ke Kōmike no ka Hoʿolauleʿa Noʿeau A Moʿomeheu Pākīpika 13 Pōʿakahi, 22 Malaki, 2021 hola 2:30ʿaiu ma o ka ZOOM ʿAoʿao 2 o 10 Apologies: Jarrett Keohokālole - Hinaleimoana Wong-Kalu     - ‘Aha Kenekoa o Hawai‘i Keʻena Kuleana Hawaiʻi (OHA)
HO‘OMAKA
Na ka Luna Ho ʿ omalu Ka ʿ anā ʿ anā i ho ʿ omaka i ka hālāwai ma ka hola 2:34 ʿ aui ma o ke aloha ʿana aku i ka poʿe ma ka ZOOM a ma ka Facebook Live. Noi ka Luna Hoʻomalu Kaʻanāʻanā iā Mr. McComber e mālama i ka wehena. Aloha kūhelu ka Luna Hoʿomalu Kaʿanāʿanā iā Mr. McComber ʿoiai ʿo ʿApelila 1, 2021 ana ka hope o kona hui ‘ana me lākou ma o kona kūlana he Lālā Komikina. Ma hope o kona mau mana'o hō'ālohaloha 'o ia i wehe i ka papahele no ka po'e 'ē a'e e ho'opuka mana'o. Hōʿike hou ʿo Ms. de Silva i kona mau manaʿo aloha āna i hoʿopuka mua ai ma ka hālāwai aku nei - e ha ʿ o ana nō ʿ o ia iā Mr. McComber, eia na ʿ e, lana kona mana ʿ o e mau ana ko lāua pilina a launa 'ana, keu ho'i ma ka ho'oholomua a ho'olālā 'ana. Mahalo pū ‘o Ms. Salā iā Mr. McComber me ka hau‘oli, ‘oiai e mau ana nō kona kōkua me ka ho‘olālā ‘ana i ia Ho‘olaule‘a nei. Hoʻomaikaʻi akula ʿo Ms. Burke iā Mr. McComber, ʿoiai ua komo like lākou i ke Komikina mai ka hoʻomaka a ua nui kona mahalo iā ia no ko lāua hana like ʻana. No Ms. Lum lāua me ka Lunamakaʿāinana Onishi ka hope o nā manaʿo aloha a mahalo iā Mr. McComber.
‘ŌLELO HO‘IKE A KA LEHULEHU
Kono akula ‘o Luna Ho‘omalu Ka‘anā‘anā i nā hoa o ka lehulehu e ho‘opuka mana‘o no ko ka papa kumumana‘o. Nīnau aʿela ʿo Ms. Burke no ke Noi Kūhelu (RFP) a inā e ʿae ʿia kona waiho hou ʿana i palapala noi ma lalo o kekahi kūlana kākoʻo ʻokoʻa. Hoihoi ka Luna Hoʻomalu Kaʿanāʿanā e ʿike i ke ʻano e hoʻoholomua ai nā Lālā Komikina i nā ʿano hoʻoulu kālā, a hōʻoia hou ʿo ia i ka nānā hou ʿia o ia ʿōnaehana nei ma kēia hālāwai, ʿaʿole naʿe e hoʿoholo ana i kēia lā. Aia nō a paʿa ka ʿōnaehana a laila e hiki ana iā lākou ke hoʿolaha i ka lehulehu ākea.
‘ĀPONO I KA MO‘O‘ŌLELO HĀLĀWAI  8 MALAKI, 2021
Kaʿakaʿahi ʿia ka moʿolelo hālāwai i nā Lālā Komikina na lākou e nāʿana hou. Noi ʿo Mr. McComber lāua ʿo Ms. de Silva e ʿae ʿia ia moʿolelo hālāwai e like me ka mea i palapala mua ʻia. Mālama 'ia he koho pāloka ma ke kāhea inoa a 'āpono 'ia ka mo'olelo hālāwai e ka Luna Hoʻomalu Kaʿanāʿanā, Ms. de Silva, Ms. Bento, Ka Lunamakaʿāinana Onishi, Ms. Lum, Mr. McCober, a me Ms. Salā. Ua lōkahi lākou ma ka 'āpono 'ana i ia mana'o. Moʿolelo Hālāwai o ke Kōmike no ka Hoʿolauleʿa Noʿeau A Moʿomeheu Pākīpika 13 Pōʿakahi, 22 Malaki, 2021 hola 2:30ʿaiu ma o ka ZOOM ʿAoʿao 3 o 10
NĀ KANĀWAI E ‘IMI ‘IA ANA
Hōʿike ka Luna Hoʿomalu Kaʿanāʿanā no ka hoʿoholomua ʿia o SB 696, ka pila e komo ana i ka hālāwai hoʿolohe ma ka Poʿakolu,  ka lā 24 hoʿi o Malaki, 2021. Hōʿoia ʿo ia i ke kākoʿo ʿia o ua pila nei e ke Komikina ma o ka hōʻike manaʻo. Mahalo ʻo ia i ka akaaka o ka hana ʻoiai mālama ʿia ia mau hālāwai nei ma ka Zoom a Facebook Live me ke kono pū ʿana i ka poʿe lehulehu e hōʻike manaʻo ma ka hoʻomaka a panina o kēlā me kēia. E pono ana ke Komikina e hoʻi hou i kēia mau mea ke hōʿea ka makahiki 2024. Nīnau hōʿoia aʿela ʿo Ms. Ahn inā ua hoʿokomo ʿia anei nā loli a ka OIP i paipai mua ai ma kāna hōʻike manaʿo no ko ke Kōmike o ka ʿAha Kenekoa a laila ka Hale ʿāpono ʿana. Hōʿole akula ka Luna Hoʻomalu Kaʿanāʿanāʿoiai pono ke Komikina i ia pila mua nei no ka hoʿomau i ka ho‘olālā ‘ana. Noi ‘o Ms. Bento i wahi hō‘oia no nā hālāwai e hui ai nā pū‘ulu kōmike. Pane akula ka Luna Hoʻomalu Kaʿanāʿanā iā ia me ka manaʿo ua hiki nō nā pūʿulu kōmike ke hui me nā lālā o ke kaiāulu e like me ka mea pono, eia naʿe, ke noho kekahi o nā Lālā Komikina ma ua mau hālāwai nei, he pono kona hōʻike ʻana i kā lākou i kūkā ai ma nā hālāwai Komikina.
NĀʻANA I KA HANA HOʻOLĀLĀ HOʻOLAULEʻA A I KĒIA
Ua manaʿo ka Luna Hoʿomalu Kaʿanāʿanā e mālama i nā hālāwai i kēlā me kēia hapahā i mea e hoʻomaopopo i nā luna o nā Lālā Komikina e like me ka mea pono. ʿAʿole naʿe ia he mea pono i kēia manawa, no laila no ka manawa, inā pono nā Lālā Komikina i kekahi ʿano kākoʿo, e like ho‘i me ka pōkāmana a i ‘ole paha ka ‘ikepili hou aku, i mea e hō‘ike i ka holomua i ko lākou mau luna, ua hiki nō ke hoʿomākaukau ʿia ia mau mea. Kākoʻo ʻo Mr. McComber i ka waiwai o ka hoʻomaopopo ʻana i nā luna nui i ka holomua o kā lākou hana ʿoiai ʿo ka hope o kā lākou hōʿike kūhelu, ʿo ia hoʿi ma Nowemapa 2020 a ʿaʿole i pa‘a pono ka polokalamu. Wahi a Ms. Lum, 'ike ke po'o o DBEDT i ka holomua o ka hana no FestPAC 'oiai ho'omaopopo mau ʿia ʿo ia a ma muli o kēlā, ʿaʿole pono ʿo ia i ka pōkāmana. Hōʿoia pū ka Luna Hoʿomalu Kaʿanāʿanā i kona hoʿomaopopo ʿana aku iā Mr. De Fries a me nā luna nui o HTA. ‘Oiai he lālā hou ‘o Ms. Salā e kū ‘elele ana no Ke Kūlanakauhale a Kalana o Honolulu, mahalo ‘o ia i nā kakaha no FestPAC i hiki iā ia ke hō‘ike a ka‘ana aku me ka Meia a me kona ‘Aha Kuhina. Nīnau aʿela ʿo Mr. Aki inā ua kūpono anei ka mālama ʿana i kahi hālāwai kūhelu me ka Meia Blangiardi a me kona 'Aha Kuhina e ho'omākaukau kūpono iā ia e like me kā lākou i hana ai no kahi Meia Caldwell. Kākoʻo ka Luna Hoʻomalu Kaʻanāʿanā i ia manaʻo a hōʿike ʿo ia i kona makemake e kōkua ma ka hoʻokumu ʿana i kekahi mea hoʻokaʻaʻike no nā Lālā Komikina no ia kumu. WĀ HANA: HOʻOPAU I KA PAPAHANA A WEHEWEHENA HOʻOLAULEʻA Makemake ka Luna Hoʻomalu Kaʿanāʿanā e kō kēia i hiki iā lākou ke holomua me ka hoʻolālā ʿana. Moʿolelo Hālāwai o ke Kōmike no ka Hoʿolauleʿa Noʿeau A Moʿomeheu Pākīpika 13 Pōʿakahi, 22 Malaki, 2021 hola 2:30ʿaiu ma o ka ZOOM ʿAoʿao 4 o 10 Paipai ka Luna Hoʿomalu Kaʿanāʿanā ia Mr. Gionson e kaʿana i ka papahana i hoʿopaʿa ʿia a i kēia a laila hoʻomaopopo ʿo ia i ka poʿe no ka hoʿoholo ʿana o nā Lālā Komikina e hoʿokomo ʿia ka hulu a me ka pūpū ma ka haʿimaulia a Ms. Bento i hoʿomākaukau ai. Hōʿoia ʿo Ms. Bento i kona heluhelu ‘ana i nā minuke o ka hālāwai aku nei a me nā palapala no kahi e mālama ‘ia ka Hoʻolauleʻa, eia naʻe, ʻaʻole ʻo ia i makemake e luʻu hohonu i loko o ka mea i kākau ʻia. He mau nīnau a manaʿo naʿe kona akā paipai akula ʿo ia i nā Lālā Komikina e hoʿomaka me nā loli a lākou e noʻonoʻo ana i hiki iā ia ke hoʻololi ma kona palapala ma ka holo ʿana o ka hālāwai. A hoʿomaka lākou mai kinohi me ka māhele Hana Noʿeu Hōʿikeʿike, ʿoiai ʿo ia kā ka Luna Hoʻomalu Kaʻanāʻanā makemake, nā māhele nui hoʻi a nā māhele ʻē aʻe e kaʻa ai ma lalo. A kūkā hoʿi nā Lālā Komikina i nā ʿano hana noʿeau hōʿikeʿike kuʿuna a me nā ʿano hou kekahi. ‘O ke kālele nō na‘e mai ka ho‘omaka ‘o ia ho‘i ka hana no‘eau ku‘una, a laila ua pono e ho ‘ oholo i ke ‘ ano kiko ‘ ī e nānā ‘ ia ai ia mau hana no ‘ eau a inā e waiho a ka ‘ awale a i ‘ ole paha, inā e ʿae i nā mea ʿelua ma nā māhele a pau. I ia manawa hoʻi i noi ai ka Luna Hoʻomalu Kaʻanāʻanā iā Mr. McComber e hoʻomau i ke alaka‘i ‘ana i ke kūkā. Wahi a Ms. de Silva, 'o ka māhele Hana Keaka ma lalo ho'i o ka hana ku'una ha'i waha, he hana noʿeau hou nō ia. No laila, i kona manaʿo ʿaʿole paha he kūpono ke kaʿa ʿana o ka “Jam Sessions" ma lalo o ia māhele nei. Eia hou, ua kūpono paha ko ke Komikina hoʿoholo ʿana i nā palena o ia mea he “Jam Session” ma o ka wehewehena a i ‘ole paha he wā e hana ai ka po‘e e like me ko lākou makemake. ʿIke leʿa ʿo Ms. Bento i ko Ms. de Silva manaʿo a hāpai ʿo ia iā Sudden Rush i wahi lāʿana o kekahi hui hīmeni i kaulana ma muli o ko lākou hoʻohana ʿana i ka ʿōlelo, a pēlā nō me nā ʿano mele Hawaiʻi, Jawaiian, a Reggae ʿē aʿe i hoʿokahua ʿia ma ka ʿōlelo. No laila, hōʿike ʿo Ms. Bento i kona hoihoi e ho ‘ ohui i nā ‘ ano no ‘ eau hō ‘ ike ‘ ike hou a ku ‘ una ma kekahi ‘ ano. Makemake 'o Ms. de Silva e kūkulu i kahua i hiki i ka po'e ke hō'ike'ike i kā lākou, eia na'e ʿaʿole ʿo ia puni i ka manaʿo o ka waiho ʿana a hāmama no ka poʿe e hana e like me kā lākou makemake o lilo ia mau wā hōʿikeʿike i mau pāʿina a hihia paha, e like me ka lama. ʿOiai ua ʿike mua ‘ia, ua hiki i kēia mau hihia ke uluāhewa. Inā hoʻokomo ‘ia nō ka “Jam Session” ma ka papahana, 'a'ole e hiki ana iā lākou ke huki mai ka polokalamu ma hope. 'Oi aku kona makemake e mālama 'ia kekahi kahua no nā mele o ke au hou 'oiai he 'ano ia i ulu mai loko mai o ka ‘ōlelo a nohona Hawai‘i a me nā ha‘awina a Bob Marley mā. Kākoʻo ʻo Ms. Bento i ko Ms. de Silva mau manaʻo. Inā kāpae ʻia ka manaʻo e mālama i “Jam Session" ua hiki nō ke noʻonoʻo i kahi ʿano e hiki ai ka poʻe ke kūkaʻi mele, maliʻa paha ma ke ʿano o ke kanikapila. I kona manaʿo inā hana ʿia penei, e kūpono ana nō. Kākoʿo pū ʿo Mr. McComber i ia mau manaʿo. ʿOiai e launa ana ka poʿe, e komo wale ana lākou i ka hōʿikeʿike a mele ʿana aku. Eia hou, e mālama ʿia ana paha kekahi mau hanana no waho ma nā lā like o ka Hoʿolauleʿa. A ʿo kekahi aku, ua hiki nō ke hoʿohui ʿia nā hōʿikeʿike me nā hui ʿē a‘e e kālele ana ma nā ‘ano o ke mele kekahi. Moʿolelo Hālāwai o ke Kōmike no ka Hoʿolauleʿa Noʿeau A Moʿomeheu Pākīpika 13 Pōʿakahi, 22 Malaki, 2021 hola 2:30ʿaiu ma o ka ZOOM ʿAoʿao 5 o 10 Ua hui ‘o Ms. Salā me kāna mau limahana a i ko lākou mana‘o, ua nele ka māhele kū‘ē a hoʻoponopono kānāwai pono kānaka ʻoiai he mea ka noʻeau e hoʻonaʻauao hou ai ka poʻe ma kona mau ʿano a pau, ʿaʿole wale nō ma o ka hōʿikeʿike ʿana aku. Kākoʻo ʻo Ms. de Silva i ka mea i hoʻopuka mua ʻia a ʻaʻohe ona kānālua i ke komo ahuwale ʿana o ka poʿe me ia manaʿo kekahi, keu hoʿi ma kēia au hou e holo nei. Eia naʿe, ʿo ka mea e kālele ai i kēia manawa, ʿo ia hoʿi nā māhele i kahiāuli ʿia. E kaʿa ana nō ia mau kumuhana nei ‘o ke kānāwai a pono kānaka, hana keaka, a pēlā wale aku ma lalo o nā hana no‘eau a pāpaho hou. Kākoʻo pū ʻo Ms. Salā a no ʻo ia i ke Komikina inā e waiho ʻia ana kēia mea na nā hui ʻelele e hoʻoholo pehea e hoʻonohonoho ʻia. Hōʻoia ʻo Ms. de Silva i ke ʻano e kōkua ai nā wehewehena a Hawaiʻi e hoʻopaʻa ai i ia mau hui ʻelele e ʻike i ka mea kūpono no kā lākou hōʿikeʿike. Kūkā ke Komikina i ka ʿokoʿa ma waena o ka hōʿikeʿike a me ka papa hīmeni ʿoiai hīmeni nō ka po‘e o ka Pākīpika, eia na‘e ‘a’ole ma muli o ko lākou komo ‘ana i ka papa hīmeni. No laila i hāpai ‘ia a‘ela ka nīnau no ka pono a pono ‘ole paha o kahi māhele no ia mea ‘o ka papa hīmeni. Hāpai ‘o Ms. Bento i ke kapa haka no Aotearoa ma ke ‘ano he lā‘ana o ia ‘ano kaila hīmeni i ‘ole hoʻi kaʻa ma lalo o ka papa hīmeni. He mau mana‘o ko Ms. de Silva no ia kumuhana a kāko‘o ‘o ia iā Ms. Bento. ‘A‘ole loa‘a ia mea ‘o ka papa hīmeni ma nā Hoʿolauleʿa mua ʿelima, no laila ʿaʿole paha pono e hoʿokumu ʿia kona māhele ponoʿī no kēia Hoʿolauleʿa. E hoʿopili ana ka papa hīmeni a me ka ʿaha haipule. ʿAʿole e lilo ke kālele i ka nui kanaka e hōʻea ana i ka Hoʻolauleʻa i ke ʻano o nā māhele e hoʻonohonoho ʻia ana akā e kōkua ke Komikina i nā ʿāina ʿē e kono i ka heluna kanaka kūpono e kū ʿelele ai. Mea nui kēia i loko o kēia wā o ka maʿi ahulau no ka palekana o ka poʿe a pau. I pili hoʻi i ka papa hīmeni, wahi a Ms. de Silva, ʿokoʻa kākou mai nā lāhui ʿē aʿe ʿoiai komo kākou i ka papa hīmeni ma ka hale pule wale nō. E loaʿa ana nō paha ka wā no lākou e hīmeni pēlā, eia naʿe, ʿaʿole pono e hoʿokumu ʿia kekahi māhele kaʿawale a kikoʿī. Hiki nō naʿe ke Komikina ke ho ‘ oholo i ke ka ‘ ana o ka papa hīmeni ma lalo o ka māhele ‘ o nā mele hou. ʿAʿole lākou e kono kikoʿī ana i nā hui papa hīmeni mai nā ʿāina ʿē i ka Hoʿolauleʿa. ʿO kekahi mea i ho ʿ opuka manaʿo ʿ ia ʿ o ia hoʿ i ka wehe ʿ ana i ka ʿ aha haipule no ka papa hīmeni. Inā hana ʻia pēlā, ua hiki nō i nā hui papa hīmeni o Hawaiʻi ke komo like a ʻaʿole pono e hoʿokumu ʿia nā māhele ʿokoʿa e like me ka mea e hana ʿia nei nō nā hui ʿelele ʿē aʿe. ʿAʿole nānā nui ʿia e Ms. Bento inā kāpae ʿia ka papa hīmeni. Pono wale e hāpai ia manaʿo i nā Kāmoa, Tonga, a me nā kānaka ʿōiwi ʿē aʿe o ka Pākīpika e noho ana ma Hawaiʿi. ʿAʿole pono e helu ‘ia lākou no ka ‘ikepili huaka‘i a hale noho, eia na‘e, kūpono ko lākou komo like ‘ana ma kekahi 'ano. ‘O kekahi ‘ano a Ms. de Silva i ho‘opuka mana‘o ai ‘o ia ho‘i ke kono ‘ana iā lākou e hō‘ike‘ike ma ke kahua mele. Inā hana pēlā pono e akahele i ke kū a hoʻohanohano ʿana o nā hui ʿelele i ko lākou lāhui ponoʿī. Me ia manaʿo, e aho paha ka mālama ʿana i ke kahua nui no nā hui ʿelele wale nō i ʿole hoʿohālikelike ʿia nā ʿelele no Hawaiʿi a me nā ʿelele kūhelu o ko lākou ʿāina ponoʻī. Moʿolelo Hālāwai o ke Kōmike no ka Hoʿolauleʿa Noʿeau A Moʿomeheu Pākīpika 13 Pōʿakahi, 22 Malaki, 2021 hola 2:30ʿaiu ma o ka ZOOM ʿAoʿao 6 o 10 Paipai ‘o Ms. Bento i ka mana‘o e waiho i ka papa hīmeni he kumuhana ia na nā hui kōmike e kūkā a hoʻoholo i nā lāliʻi a laila e hōʻike i ko lākou manaʻo i ke Komikina no ke koho paloka ʿana. ʿOiai loaʿa nō ka manawa e hana pēlā, makemake ka Luna Hoʿomalu Kaʿanāʿanā e paʿa ka papahana i kēia lā. Ma mua, ua loa'a nō nā ho'olaule'a papa hīmeni ma ka Hale Pule 'o Kawaiaha'o, wahi a Mr. McComber. Kākoʻo naʻe ʻo ia i ka pono e hoʻoholo i ia mea i hiki ke hoʻoholomua i ka papahana. Mana'o na'e 'o Ms. de Silva e huki i ka papa hīmeni mai ka ha'imaulia kūhelu a waiho 'ia na ka hui kōmike e hoʿoholo i ka māhele kūpono nona. Manaʿo ʿo Ms. Bento he mea kuʿuna nō ia ka papa hīmeni i ‘ike ‘ia ma nā ‘ano like ‘ole, ma ke au hou kekahi. A no laila makemake pū ‘o ia e kūkā ‘ia kēia kumuhana i hiki i nā hui ke hīmeni pēlā e like me ka mea kūpono. Waiho ‘o Ms de Silva i ka manaʿo e kaʿa ia mea ma lalo o ka māhele ʿo hōʿikeʿike i hiki i nā hui ʿelele ke hōʻikeʻike nō, eia naʻe, ʿaʻole pono e hoʿokumu i kona māhele ponoʻī iho nō. Kākoʻo ʿo Ms. Bento i ia mana'o a makemake pū 'o ia e waiho ai no nā hui e hō'ike'ike ma kekahi māhele papahana ka‘awale. Hōʻike ʻo Ms. de Silva i kona makemake ʻole e paipai i ke kumuhana ʻo ke kānawai pono kanaka a kū‘ē ho‘i. Inā kupu mai ia kumuhana nei i waena o nā pū‘ulu a kumuhana ‘ē a‘e paha, ‘a‘ole e hōʿole ʿia kēia kūkā ʿana. Eia naʿe, ʿaʿole kūpono ka paipai ʿana aku i ka poʿe e kūkā i ia kumuhana nei ma o ka ho ‘ okumu kūhelu ‘ ana i kona māhele ma ka papahana o ka Ho ‘ olaule ‘ a. Hōʻike manaʻo ʻo Ms. Bento i ka mālama ʿana i pānela i hiki ke kūkā kūhelu ʿia ia kumuhana ma ke ‘ano kūpono. A paipai ‘ia kekahi e mālama i nā kakaha o ia mau kumuhana nei e pono ana ko lākou hoʻi hou ʿana. I pili hoʻi i ka hula a me kona ʿano ʿokoʿa i waena o nā lāhui ʿōiwi ʿē aʿe, wahi a Mr. McComber, e ‘ōlelo ana ka po‘e he mea ku‘una a hou nō ia. Hāpai a‘ela ‘o Ms. de Silva i ka mana‘o o ka hula kahiko, ke ‘ano hou o ia mea ho‘okahi a me ka hula ‘auana kekahi. Ho‘omau ‘o ia e ho‘oka‘awale i ia mau wā me ka mana‘o ‘o nā mele i ‘ike ‘ia ma mua o nā makahiki 1900, ‘o ia ke ‘ano kahiko hou a ‘o nā mele ma hope mai, ‘o ia ho‘i ke ‘ano hou. ‘O na mele a pau mai ka wā ma mua mai o nā makahiki 1800, 'o ia ke ku'una. Nīnau 'o Mr. McComber inā he kūpono ka ho ‘ okomo ‘ ana i ia mau mana ‘ o ma ka wehewehena a pane akula ‘ o Ms. de Silva me ka mana‘o he kōkua nui inā hana lākou pēlā i mea e ‘ike le‘a ai ka po‘e. Mahalo ka Luna Ho ʿ omalu Ka ʿ anā ʿ anā iā Mr. McComber no ke alaka ʿ i ʿ ana i ka hālāwai nona. ʿOiai ʿaʿole makemake ka Luna Hoʿomalu e hāʿawi aku i nā hui ʿelele i nā lula he nui a ʿoʿoleʿa, e like hoʻi me ka Mele Manaka, pono nō naʻe e mōakāka nā wehewehena no kēlā me kēia māhele. ʿAʿole pono e hoʿopaʿa pono ʿia nā lā, ʿoiai e ʿike ʿokoʿa ʿia ana e nā hui ʿelele. Kākoʿo ʻo Ms. de Silva. E pono ana e ʻoi aku ka mōakāka o ka wehewehena no ke au hou, ʻoiai ua kaohi ʿia nā ʿike ʿōiwi e nā lāhui ʿē a makemake e hoʿōla ʿia ua ʿike ʿōiwi nei. Hōʿike ʿo Ms. de Silva i ka hoʻohana ʿia ʿo ka ʿōlelo kuʻuna a no kēia au ma nā Hoʻolauleʻa mua ʿelima. Ma Sāmoa ʿAmelika, ua kau nā ʿelele Hawaiʿi i ke kahua e hula i ka hula kahiko, eia naʿe, ua hōʿikeʿike ka hui o mua o lākou i nā mele Bob Marley. ʿOiai ʿaʿole launa nā māhele, ʿaʿole i komo ko Hawaiʿi. Moʿolelo Hālāwai o ke Kōmike no ka Hoʿolauleʿa Noʿeau A Moʿomeheu Pākīpika 13 Pōʿakahi, 22 Malaki, 2021 hola 2:30ʿaiu ma o ka ZOOM ʿAoʿao 7 o 10 No laila, i ‘ole loa‘a hou kēia ‘ano ma ka Ho‘olaule‘a No‘eau a Mo‘omeheu Pākīpika ma Hawaiʻi, pono e hoʻolālā kūpono. Paipai ka Luna Ho ʿ omalu Ka ʿ anā ʿ anā ʿ anā ʿ ana i kēia ʿ ano kūkā i waena o ke Komikina a me ke koʻikoʻi o ka hoʻokaʻaʻike ʿana aku i nā poʻo o kēlā me kēia hui ʿelele kekahi. Maikaʻi ka mālama pinepine ʿana i nā hālāwai kūmau a i ka Hoʿolauleʿa. Nui kona mahalo i nā manaʿo i hāpai ‘ia a i kēia ma ka hālāwai nei. ʿAʿohe mea i hōʿike ʿia no ka māhele Pāpaho  a me nā mea e pili pū ana i ia kumuhana nei. No ka māhele Hana Noʿeau Ola, ʿo ia hoʿi ke Kālai ʿana, ke Kapa, ka Hulu, ka Pūpū (na Ms. Bento e unuhi), ke Kākau/Uhi a me nā ‘ano Kāhiko ‘ana o ke Kino, ka ‘Ulana, a me ka Ho‘okele Waʿa ʿana, ʿaʿohe mea hou aku i hāpai ʿia. I ko ka Luna Hoʻomalu Kaʿanāʿanā manaʿo, hiki i nā hui komike ke kūkā a hoʿoholo hou aku i nā wehewehena i pili i ka Mea ʿAi Kuʿuna. Ua hiki nō i ke Komikina ke hoʿonohonoho mua. ‘O ka Lako o ka Mea ʿAi, he kumuhana ia a ka Luna Hoʿomalu Kaʿanāʿanā e noʿonoʿo ana e mālama ma ka seminā a ma lalo hoʻi o ka māhele Meaʻai Kuʻuna. Mahalo 'O Ms. Bento i nā 'aha ho'ohanohano a me ka ho'okomo 'ana ma kekahi 'ano. Hāpai aʿela ʿo Ms. de Silva i ka manaʿo e hoʿokomo ma ke ʿano hoʿomākaukau ʿana me ka loaʿa ʿole o kahi 'aha ho'ohanohano kūhelu, e la'a ho'i me ka lā'au lapa'au. ʻO ka Hoʻoponopono, Lāʿau Lapaʿau, Lomi nā kumuhana i hāpai ʿia no nā Noʿeau Hoʿōla. Makemake 'o Mr. Aki e ho'okumu i māhele ka'awale no ka Lua 'oiai he no'eau ku'una hanohano nō ia. ʿAʿohe manaʿo hou aku i hāpai ʿia no ka māhele ʿOhana, ʿŌpio, Makua, Kupuna, a Māhū. No ka wehena, nīnau akula 'o Ms. de Silva inā e mālama 'ia ana kekahi 'aha ho'ohanohano waʿa. Hoʿomaopopo ʿo Ms. Bento iā ia no ka huakaʿi o Hōkūleʿa me Hikianalia a i ka makahiki 2025. ‘O ka piha makahiki 50 ia o ko Hōkūle‘a ha‘alele ‘ana aku mai Maui kekahi a hāpai a‘ela ‘o ia i ka mana‘o e ‘imi ‘ia kekahi ‘ano i hiki i ka ‘ohana wa‘a ke komo i ka ‘aha ho‘ohanohano no ka hōʿea ʿana mai o ka waʿa. ‘O ka maʿamau, hoʿohana ʿia nā waʿa kaukahi ma nā ʿaha hoʿohanohano ma kahi o nā waʿa kaulua, wahi a Ms. de Silva. 'O ka wa'a kaulua kai halihali mai i nā po'o o kēlā me kēia hui ʻelele a mokuʻāina hoʻi. He mea kūikawā nō ia. Hiki nō ke kono i nā hui hoe waʻa he 20 a i ka 200 a 'oi paha, a i 'ole paha, nā wa'a kaulua li'ili'i. Pono na'e e no'ono'o i ke kumukū'ai no ia ʻano. Kūpono ia manaʻo o ka ʻaha hoʻohanohano waʻa i ko ka Luna hoʻomalu Kaʻanāʻanā mana ‘o. Panina - ‘A‘ohe mana‘o hou aku. Moʿolelo Hālāwai o ke Kōmike no ka Hoʿolauleʿa Noʿeau A Moʿomeheu Pākīpika 13 Pōʿakahi, 22 Malaki, 2021 hola 2:30ʿaiu ma o ka ZOOM ʿAoʿao 8 o 10 Hōʿikeʿike ʿAʿahu (wahi a Ms. de Silva ua kaʿa ia mea ma lalo o nā Hana Noʿeau Kūmaka ma nā Hoʻolauleʻa o mua.) Makemake ka Luna Hoʿomalu Kaʿanāʿanā e kaukaʿi ʿia nā Lālā Komikina a me nā kānaka hana noʻeau a e aho ko nā lālā ʿāpono ʿana i ka haʿimaulia i hiki ke holomua ma ka hoʿoholo ʿana i nā hui kōmike. Noi ‘o Mr. McComber i ka ‘āpono ‘ana o nā mea o luna a‘e. Kāko‘o akula ‘o Ms. Bento. Noi 'ia ka 'āpono 'ia o ia mau mea i ho'opa'a 'ia ma ka Ha'imaulia a me ke koho pāloka 'ana. Kākoʻo ʿia e ka Luna hoʻomalu Kaʿanāʿanā, Ms. de Silva , Ms. Bento, ka Lunamakaʿāinana Onishi, Ms. Lum, a me Mr. McComber. Ho ʿ okahi wale nō mea kānālua, ʿ o Ms. Salā ho ʿ i ʿ oiai ʻaʻole ʻo ia ma ka papakaumaka a ʻaʻole ʻo ia i koho pāloka. ʻĀpono ʻia e ka hapanui o nā Lālā Komikina. Hoʻomaopopo ka Luna Hoʻomalu Kaʻanāʻanā i nā Lālā Komikina no ka hoʻomau ʻana o kēia kūkā ʿana a hōʿike ʿo ia iā lākou i kona makemake e hoʿokumu ʿana i nā hui kōmike. Ke paʿa ia mau hui nei, e hiki ana i nā Lālā Komikina ke hoʻomau i ke hōʻike manaʻo a hoʻopaʻa hou aku i nā lāliʻi o ka papahana.
WĀ HANA: HOʻOPAU I KA PALAPALA KAHUA HOʻOLAULEA
Ua ka‘aka‘ahi ‘ia ke Anakuhi no Kahi e Mālama ‘ia ka Papahana i nā Lālā Komikina. Hō‘ike ka Luna Ho ‘ omalu Ka ‘ anā ‘ anā no kona ho ‘ oponopono ‘ ana i kekahi mau wahi o ia anakuhi nei ma mua o ia hālāwai. I wahi lāʿana, ua hoʿohana ʿo ia i ka ʿōlelo “ADA Complaint,” he ʿōlelo maʿamau ia i hoʿohana ʿia a i kūpono inā ʿimi nā Lālā Komikina i ke kālā kākoʿo mai ka Pekelala. Noi ka Luna Ho ʿ omalu Ka ʿ anāʿ anā i nā limahana e kaʿ akaʿ ahi aku i ke anakuhi i nā Lālā Komikina. Hōʿike ʿo ia iā lākou no ka pono o kēlā me kēia wahi e hoʿopihapiha pono i ia palapala nei i mea e kōkua i ke Komikina me ka hoʿoholo kūpono ʿana. Hōʿoia ka Luna Hoʻomalu Kaʻanāʻanā inā he mau manaʻo hoʻoholomua hou aku ko.
WĀ HANA: HOʻOPAU I KA PAPA KULEANA A NĀ KOMIKINA
Hōʿoia ka Luna Hoʿomalu Kaʿanāʿanā inā pono kekahi i nā manaʿo hoʿoholomua hou aku. Noi ʻo Ms. de Silva i kope o ka Haʻimulia a inā ua hiki ke kaʻakaʻahi ʻia i nā Lālā Komikina ʻē aʻe kekahi.
KÜKĀKÜKĀ I KE KAʻAKĀLAI HOʻOULU KĀLĀ NO KA HOʻOLAULEʻA
I pili hoʻi i ka hoʻoulu kālā no ka Hoʻolauleʻa, makemake ka Luna Hoʻomalu Kaʻanāʻanā i ke Komikina e ho ʿ omākaukau i kekahi mau mana ʿ o no ka ʿ ōnaehana kūpono e ho ʿ opa ʿ a ai ʿ oiai ua paʿakikī ka hoʿopaʿa kūhelu ʿana ma mua. Eia naʿe, ʿoiai ua loaʿa nō ka manawa e hoʿi hou i kēia hoʿolālā a hoʿoholo ʿana, paipai ʿo ia i ke kū ʿana mai o ka ʿōnaehana noi kūhelu no nā mea kākoʻo. ʻO ka manaʻo nui, ʻo ia hoʻi e noi kekahi i ke kākoʻo kālā no ke Komikina, e like hoʻi me ke kākau noi kālā. Noi ka Luna Hoʻomalu Kaʻanāʻanā i nā Lālā Komikina e hāpai i nā manaʻo kōkua. Kākoʻo ʻo Mr. McComber i ia mana'o o ke noi kālā kūhelu a inā he kōkua ka uku 'ana aku i ka mea nona ia Moʿolelo Hālāwai o ke Kōmike no ka Hoʿolauleʿa Noʿeau A Moʿomeheu Pākīpika 13 Pōʿakahi, 22 Malaki, 2021 hola 2:30ʿaiu ma o ka ZOOM ʿAoʿao 9 o 10 kuleana o ke noi kālā ʿana, he maikaʿi ia manaʿo kekahi. Paipai pū ʿo ia i ka manaʿo e hoʿohui ʿia nā Keʿena ʿOihana Kālepa o kēlā me kēia kalana i loko o kēia kūkā ʿana i mea hoʿi e hoʻomākaukau kūpono ʿia nā ʿoihana kaiāulu no ka Hoʻolauleʻa a i mea e lilo ia Hoʻolauleʻa nei he mea maika‘i no nā malihini a me nā kānaka e hele ana i ka Ho‘olaule‘a. Ho‘omaopopo ka Luna Ho ʿ omalu Ka ʿ anā ʿ anā i ka po ʿ e no ka loa ʿ a ʿ ole o lākou i ke kālā a i kēia, no laila he mea kēia e kōkua i ka hoʻoulu ʿana aku i ke kālā kūpono e mālama i ka Hoʻolauleʿa, a he kōkua hoʿi inā uku ʿia ka mea nona ia kuleana e kākoʿo i ka ʿimi ʿana i ke kālā. Hāpai ka Lunamakaʻāinana Onishi i kona hopohopo - pono e hōʻike ʻia nā hui e hāʿawi ana i ke kālā no ka uku ʿia o kekahi pākēneka o ua kālā nei i ka mea nona e kākau noi kālā no ka Hoʻolauleʿa. ʿAʿole e puni ana kekahi o nā kānaka hāʿawi kālā i kēia mea. Ua hiki nō naʿe ke hoʻopaʻa i kekahi pūʻulu kālā ma ka ʻaoʻao no kēia mea. Hōʿike ka Luna Hoʿomalu Kaʿanāʿanā i ke koʿikoʿi o kēia kumuhana. Ua kau palena ʿia ka holomua o ke Komikina ma muli o ka loa'a 'ole o ke kālā no ka Ho'olaule'a a no laila hoihoi 'o ia e ‘ike i nā ‘ano like ‘ole a pau e loa‘a ai ke kālā i ia Ho‘olaule‘a nei. Hōʿike ʿo Mr. McComber i kona hiki ke kōkua me ke kākau ʿana. Paipai akula ka Lunamaka'āinana Onishi i ke Komikina e no'ono'o i ka hana like 'ana me ka Hawai'i Community Foudnation 'oiai he kumuwaiwai waiwai nō ia a ua hiki nō paha ke hāʿawi manawale‘a i ia hui kekahi no ke kāko‘o i kona ala nu‘ukia. Makemake ka Luna Hoʻomalu Kaʻanāʻanā e hoʻomākaukau ʻia kekahi waihona a ʻōnaehana no ka makaʿala ʿana i ke noi kālā ʿana a me nā kuleana. Hōʿike ka Lunamakaʿāinana Onishi i ke koʻikoʻi o ka hōʻike leʻa ʻana aku i ka mea nāna ia kuleana o ke noi kālā i ʻike ʻo ia/lākou i nā kuleana a me ke ‘ano e uku ‘ia. Hāpai aʿela ka Luna Hoʿomalu Kaʿanāʿanā i ka hiki ke nānā ʿia ke noi kūhelu RFI ma kahi o ka RFP i mea e loiloi 'ia ka hana e ke Komikina. He 'ōnaehana maika'i ia no ko ke Komikinae a'o ʿana e pili ana i ke noi a hoʿoulu kālā ʿana. Ma hope o ka RFI e hoʿokō ʿia ka RFQ a laila koho ʿia ka ʿoihana nona ka noi. ʿAʿole kūpono ka RFP ʿoiai ʿaʿohe kālā e makana aku ai i kēia manawa. E wala‘au hou ka Luna Ho‘omalu Ka‘anā‘anā me ko DBEDT i mea e ho‘oholo i ke ‘ano e hoʻomākaukau kūpono ai ka RFI. I loa nō a kūkā ʿia ia kumuhana me DBEDT a laila e hōʿike hou ‘o ia i ke Komikina i ka mea i ho‘oholo ‘ia.
KŪKĀKŪKĀ NO KE KĀKOʻO AUPUNI I KA HOʻOLĀLĀ A HOʻOKŌ I KA
HO‘OLAULE‘A
Hōʿike ka Luna Hoʿomalu Kaʿanāʿanā i ke Komikina no ke ʿano e kākoʿo ai ke aupuni i ka Hoʻolauleʻa ma nā ʿāina ʿē aʻe. I pili hoʻi i ke kākoʻo mai ke aupuni kūloko o Hawaiʻi, ʻo ke Komikina wale nō ka mea e hāpai ana i kēia kuleana o ka hoʿolālā a hoʿokō i ka Hoʿolauleʿa. No laila nīnau ʿo ia inā he kūpono paha ke noi ʿana i kōkua mai nā keʿena ʿē aʿe e laʿa hoʿi me OHA a me ETS. Inā nō, hiki i ke ke ‘ ena ETS ke kōkua me nā mea pili i ka ‘ enehana ‘ ohi a ho ‘ olaha ʿikepili. ʿO kēia ka wā e hoʿohui ai i ka poʿe me ka ʿike moʿomeheu a me ka ʿike aupuni. Moʿolelo Hālāwai o ke Kōmike no ka Hoʿolauleʿa Noʿeau A Moʿomeheu Pākīpika 13 Pōʿakahi, 22 Malaki, 2021 hola 2:30ʿaiu ma o ka ZOOM ʿAoʿao 10 o 10 Hāpai ‘o Mr. McComber i ka mana‘o e hō‘ākea i ke noi kāko‘o i ke Kulanui ‘o Hawai‘i ho‘i. Inā hana pēlā, ua hiki nō i ko ke Kulanui kākoʻo me ka hana manawaleʻa, a pēlā wale aku. Loaʻa nō nā kulanui ʿē aʿe kekahi, e like hoʿi me HPU, me nā kekelē e kālele ana ma ka hoʿolālā hanana. ʻO kekahi keʻena i hiki ke kōkua kekahi, ʻo ia hoʻi ko ka Meia. Wehewehe ka Lunamakaʿāinana Onishi i ka ʿokoʿa ma waena o ke ʿano e kākoʿo ai ke aupuni, ʿo ke aupuni o Hawaiʻi hoʻi a laila ua hiki hohonu hou aku me nā lālā o ke aupuni kekahi, e like hoʻi me ka ʿahaʻōlelo. I kona manaʻo, ua kūpono ko ʿAmelika I Hui Pū ʿIa kākoʻo ʿana i kā lākou hana a no laila ua hōʻike ʻo ia i kona makemake e kākoʻo me ke kōkua o ke Kenekoa Keohokālole ma ke noi ʿana i ka ʿahaʿōlelo i puʿu kālā kūmau e kākoʿo ana i nā noʿeau. Mahalo ka Luna Ho ʿ omalu Ka ʿ anā ʿ anā i ka Lunamaka ʿ ā inana Onishi no kona kōkua noi ʿ o ia iā lāua ‘o ke Kenekoa Keohokālole e alaka‘i i kēia noi i ka ‘Aha‘ōlelo. Ho‘omau ka Luna Hoʻomalu Kaʻanāʿanā me ka manaʻo e hoʻopaʻa ʻia kahi papa helu e ke Komikina i ʻike ka ‘Aha‘ōlelo i nā kōina e ‘imi ‘ia ana. Hōʿike pū ʿo Ms. Salā no ke ʿano e kākoʿo ai ia papa helu nei i kā lākou hōʿikeʿike i ka Meia ma ko lākou noi kōkua a kākoʻo ʿana. No laila, noi akula ka Luna Hoʻomalu Kaʿanāʿanā i nā Lālā Komikina e ho‘oholo i ahi e pono ai ke kāko‘o. Nīnau aʿela ʿo Ms. Bento inā loaʿa nā noi kālā i hiki ke ʿimi ʿia i kēia manawa i kū i ka pono o ka Ho ‘ olaule ‘ a ma kona ‘ ano mo ‘ omeheu, no ‘ eau a ho ‘ ona ‘ auao. Noi ka Luna Hoʻomalu Kaʿanāʿanā inā he kūpono ko ke Komikina noi ʿana iā Kaʿānaniʿau i hō‘ike‘ike no kā ka ANA a me nā lako e kū nei. Inā kupu mai kekahi ‘ano ‘ē a‘e e ‘imi aku, e hoʻomaopopo wale mai i hiki ke nānā ʻia. ‘ŌLELO HŌ‘IKE A KA LEHULEHU Wehe ka Luna Hoʻomalu Kaʻanāʿanā i ke kūkā i ka lehulehu e hāpai manaʿo. ʿOiai ʿaʿohe mana‘o i hāpai ‘ia, ua ho‘oholomua ‘o ia i ka papahana. KA HO‘OPA‘A HĀLĀWAI – PŌ‘AKAHI, 5 ‘APELILA 2021 Hoʻopaʻa ka Luna Hoʻomalu Kaʻanāʻanā i kahi hālāwai no ka lā 5 o ʻApelila, makahiki 2021ma ka hola 2:30'aui. HO‘OKU‘U Hoʻokuʻu ka Luna Hoʻomalu Kaʻanāʻanā i ka hālāwai ma ka hola 4:25ʻaui Me ka ‘oia‘i‘o, 04/05/2021 Kalani Kaʻanāʻanā Chair